Meloria

Meloria var en Jedi-ridder og general som tjenestegjorde under Klonekrigen. Hun er født og oppvokst på Corellia. Hun opplevde både den Galaktiske Republikkens og Jedi-ordenens fall. Hun trakk seg imidlertid tilbake til et tilfluktssted på planeten Drall og unnslapp utryddelsen av Jediene. Hun brukte sine siste ressurser på en medisinsk kapsel som hun kunne forlenge livsløpet sitt med samtidig som hun forble i en slags 'kunstig søvn'.

Meloria er tredve år gammel og er i besittelse av raske reflekser og er meget dyktig med en lyssabel. Hun har alltid fokusert mer på fysisk trening og kamp-ferdigheter enn å meditere over Kraftens vilje.

Hun ble nylig vekket opp igjen av gruppa og Orrin Feyd som søkte en læremester i Jedienes kunster.

Hun har stilt seg nølende til å oppta Feyd som lærling for øyeblikket, men hun har gitt han instrukser om å finne Holokronet hennes på Drall og søke kunnskap fra det. Hun vil at han selv skal finne ut hva det innebærer å følge Jedienes lære. I mellomtiden har hun vendt tilbake til Dantooine for å meditere og trene hvor hun avventer hans tilbakekomst.

Gruppa vet lite om hennes fortid som Jedi-ridder, og det er uklart hva som fikk henne til å forlate Ordenen.